TED Notepad

TED Notepad je editor textových súborov pre platformu Windows. Program bol vyvinutý slovenským študentom Jurajom Šimlovičom. Svojím vzhľadom nápadne pripomína klasický Poznámkový blok, v jeho útrobách sa však nachádza množstvo funkcií určených na rýchlu i pokročilú editáciu textu. Populárny sa stal nielen kvôli jeho malej veľkosti a množstvu funkcií, ale i vďaka niekoľkým inovatívnym funkciám. Program je vhodný napríklad na písanie poznámok počas surfovania po internete, alebo na úpravu zdrojových kódov, ako sú HTML či PHP.

Niektoré inovatívne funkcie:
 možnosť vyhľadávať v texte dve rôzne frázy súčasne
 výmena označeného textu a schránky
 sada ďalších deviatich schránok

Ďalšie zaujímavé funkcie:
 množstvo klávesových skratiek
 automatická podpora unixových a Mac súborov
 kopírovanie slov z predošlého riadku či odseku
 dopĺňanie slov podľa aktuálneho dokumentu, dopĺňajúce slová už raz v dokumente napísané
 voliteľne automatická indentácia (odsadzovanie) textu
 obľúbené dokumenty

Pokročilejšie funkcie:
 rôzne konverzie veľkých a malých písmen
 indentácia medzerami, či inými znakmi, spätná de-indentácia
 číslovanie riadkov a zoznamov, vyberanie stĺpcov a generovanie riadkov podľa predlohy
 zjednocovanie riadkov a triedenie riadkov podľa poradia
 nahradzovanie znakov, umožňujúce napríklad efektívne mazanie diakritiky
 zalamovanie na šírku okna a spájanie odstavcov do jedného riadku
 užívateľské zásuvné moduly

 Externé odkazy 
 domovská stránka programu

Kategória:Freeware
Kategória:Textové editory